มารู้จักรอยจูบกันเถอะ ปกปิดรอยจูบ ฝากรอยจูบ
รอยจูบหรือ “รอยดูด” คือแผลที่เกิดจากการดูดหรือจูบแรงๆ ที่ผิวหนังของคนรัก ตอนแรกๆ รอยจูบจะออกเป็นสีแดงเนื่องจากหลอดเลือดที่อยู่ใต้ผิวหนังบริเวณนั้นแตก พอเริ่มจะหายจึงค่อยๆ เปลี่ยนเป็นสีม่วงหรือสีน้ำตาลเข้ม รอยจูบคือรอยแห่งความปรารถนาที่มักจะมอบให้กันในยามที่อารมณ์รักเตลิดเปิดเปิง อยากครอบครองคนรักจนควบคุมตัวเองไม่ได้ การประทับรอยจูบไว้ที่คนรักก็เหมือนกับการสร้างอาณาเขต บอกให้คนทั้งโลกรู้ว่าเขาหรือเธอคนนี้เป็นของคุณ รอยจูบเป็นรอยที่แสดงถึงการมีเพศสัมพันธ์ ดังนั้นมันอาจจะไม่เหมาะนักเวลาไปโรงเรียน ไปทำงาน หรือไปเยี่ยมคุณปู่คุณย่า บางคนเขาก็รู้สึกอายที่มีรอยจูบโชว์หราอยู่ หรือบางทีก็ขี้เกียจจะยุ่งยากหาวิธีมาปกปิด เพราะฉะนั้นคุณไม่ควรฝากรอยจูบโดยที่ไม่ได้ถามความสมัครใจของคนรักก่อน เตือนเอาไว้ก่อนว่า เวลาโดนฝากรอยจูบนี่มันก็เจ็บๆ อยู่นะ คนรักของคุณอาจจะหมดอารมณ์ได้ เครื่องสำอางและคอนซีลเลอร์สามารถปกปิดรอยจูบได้สนิท แต่ต้องเป็นสีที่ใกล้เคียงกับสีผิวคุณมากที่สุดและเกลี่ยดีๆ ไม่อย่างนั้นมันจะยิ่งเห็นชัดว่าคุณพยายามจะปกปิด เครื่องสำอางที่ใช้บนละครเวทีจะหนักและหนาเป็นพิเศษ ลองหามาใช้ดูถ้าคุณอยากจะปกปิดรอยจูบให้สนิทจริงๆ ผ้าพันคอคือเพื่อนแท้ในยามที่คุณอยากจะปกปิดรอยจูบ เพราะผ้าพันคอช่วยเพิ่มความเก๋ไก๋ให้กับเสื้อผ้าโดยที่ไม่มีใครมาคอยคุณถามว่าใส่ผ้าพันคอทำไม (ถ้าอากาศข้างนอกไม่ร้อนถึง 40 องศาเซลเซียสน่ะนะ) พันผ้าพันคอแบบชิคๆ แล้วคอยส่งกระจกดูว่ามันเลื่อนจนเผยให้เห็นรอยจูบหรือเปล่า หรือจะใส่เสื้อคอเต่าแทนก็ได้นะ (ถ้าอากาศไม่ร้อนเกินไปอีกนั่นแหละ) หรือถ้าผมยาวพอก็ปล่อยผมลงมา ที่แปะแผลนอกจากจะช่วยปกปิดรอยจูบได้เป็นอย่างดีแล้ว ยังช่วยให้รอยจูบจางลงพ้นหูพ้นตาชาวโลกได้เร็วขึ้นอีกด้วย แต่การแปะที่แปะแผลไว้ตรงคอมันก็ดูชัดไปนะว่าปิดรอยอะไร เพราะฉะนั้นเตรียมคำตอบอย่าง “พอดีโดนที่หนีบผมเข้าน่ะ” หรือ “อ๋อ ฉันบีบสิว” ไว้ด้วยละกัน ว่ากันว่าครีมอาร์นิก้ามีสรรพคุณช่วยทำให้รอยช้ำจางเร็วขึ้น เพราะฉะนั้นมันก็น่าจะใช้กับรอยจูบได้ด้วย หรือคุณอาจจะใช้ของในบ้าน เช่นใช้แผ่นประคบเย็น เอาหวีหวีตรงรอยช้ำ เอาเหรียญขูด และเอายาสีฟันทา วิธีการทั้งหมด และยังมีอีกนั้นสามารถหาได้ในบทความ วิธีลบรอยจูบ อย่ารีบพุ่งเข้าที่ลำคอของคนรักแล้วฝากรอยจูบทันที ค่อยๆ จูบและแลกลิ้นกันก่อนสักพัก จากนั้นค่อยจูบเบาๆ ที่ลำคอ แล้วจูบแรงขึ้นย้ำๆ ให้ทั่วลำคอและไหปลาร้า ถ้าดูแล้วคนรักของคุณชอบ ก็เป็นสัญญาณว่าคุณเริ่มประทับรอยจูบได้แล้ว ขณะเล้าโลม คำว่า “รอยดูด” ก็ดูไม่ใช่คำที่เหมาะจะกระซิบบอกคนรักสักเท่าไหร่ ดังนั้นถ้าคุณยังไม่ได้ถามคนรักก่อนเลยว่าอยากให้ฝากรอยจูบไหม ก็ลองเปรยๆ ไปว่าขอดูดคอนะ แล้วดูว่าคนรักของคุณมีปฏิกิริยาอย่างไร รอยจูบจะเห็นชัดบนผิวหนังที่บอบบาง เพราะฉะนั้นเราจึงมักจะเห็นรอยจูบตรงลำคอเป็นส่วนใหญ่ แต่ข้อพับตรงข้อศอกหรือขาอ่อนด้านในก็เหมาะจะฝากรอยจูบเหมือนกันนะ  ถ้ารู้ว่าคนรักของคุณจะอายมากถ้ามีคนเห็นรอยจูบ ก็อย่าไปฝากรอยจูบตรงที่ที่คนเห็นได้ง่ายอย่างกลางลำคอ ถ้าคนรักของคุณผมยาว คุณอาจจะฝากรอยจูบไว้ที่หลังคอ หรืออาจจะเลื่อนต่ำลงมาที่ไหปลาร้าใกล้ๆ กับหัวไหล่ก็ได้ เพราะตรงนั้นแค่เสื้อยืดคอกลมธรรมดาก็ปิดได้แล้ว ทำปากเป็นรูป “ตัวโอ” แล้วย้ำหนักๆ ลงไปที่ผิวของคนรักเพื่อไม่ให้อากาศที่อยู่ในปากออกมาได้ ทำปากนุ่มๆ ให้น่ารับฝากรอยจูบหน่อยนะ ไม่ใช่เม้มริมฝีปากเข้าหากันแล้วดูดผิวหนังแรงๆ ล่ะ สิ่งสำคัญคือต้องดูดพอให้เส้นเลือดฝอยใต้ผิวหนังแตก แต่ไม่แรงขนาดที่ทำให้คนรักของคุณเจ็บเกินไป และคุณต้องดูดอยู่ประมาณ 20-30 วินาทีจึงจะเกิดรอย จำไว้เสมอว่า:   ระวังอย่าให้ฟันโดนผิวหนัง คุณคงไม่อยากเอาฟันไปกัดผิวของคนรักเจ็บๆ หรอกนะ ไม่จำเป็นต้องดูดค้าง ถ้าคุณรู้สึกแปลกๆ ที่ต้องดูดผิวหนังติดต่อกัน 30 วินาที ลองเปลี่ยนเป็นดูดสัก 10 วินาทีแล้วเปลี่ยนไปจูบ จากนั้นกลับมาดูดที่เดิมอีกสัก 10 วินาที สลับไปเรื่อยๆ จนกว่าจะเกิดรอย ควบคุมน้ำลายในปาก คุณคงไม่อยากให้น้ำลายแหยะเยิ้มที่คอของคนรักขณะกำลังฝากรอยจูบหรอกนะ เพราะฉะนั้นพอรู้ตัวว่าน้ำลายจะไหลก็พยายามกลืนเข้าไปซะ หลังจากฝากรอยจูบเรียบร้อยแล้ว ค่อยๆ ถอนรอยจูบโดยการจูบเบาๆ บริเวณนั้นเพื่อไม่ให้คนรักของคุณเจ็บ จากนั้นกลับไปเล้าโลมตามเดิม หลังจากที่คุณฝากรอยจูบเสร็จใหม่ๆ รอยจูบจะยังไม่เห็นชัดทันที ต้องรอสัก 5-10 นาทีก่อนถึงจะเห็นเป็นรอยช้ำแดงๆ ไปจนถึงม่วง ถ้าคุณอยากให้รอยจูบใหญ่ขึ้นหรือมีสีเข้มขึ้น ให้กลับไปจูบที่ผิวหนังบริเวณเดิมอีกครั้ง แฟนสาวของคุณอาจจะคิดว่ามีรอยจูบแล้วดูเท่ดี แต่พอถึงเวลาที่คุณฝากรอยจูบจริงๆ เธออาจจะไม่ชอบความรู้สึกนั้นก็ได้ หรือแฟนหนุ่มของคุณอาจจะนึกขึ้นมาได้ว่าเขาไม่อยากให้พ่อแม่หรือเจ้านายเห็น แม้ว่าคุณจะเริ่มขั้นตอนไปแล้ว แต่ถ้าคนรักของคุณบอกให้ “หยุด” คุณก็ควรจะหยุด เพราะรอยจูบคือสัญลักษณ์ของความไว้ใจ ดังนั้นคุณจึงไม่ควรทำลายความไว้วางใจด้วยการบังคับจิตใจคนรัก
รอยจูบคืออะไร. ถามตัวเองว่าทำไมถึงอยากฝากรอยจูบไว้ที่คนรัก. ขออนุญาตคนรักก่อนเสมอ. ใช้คอนซีลเลอร์ช่วย. พันผ้าพันคอ. ใช้ที่แปะแผล. หาวิธีทำให้รอยจูบจางเร็วขึ้น. บิ้วอารมณ์สักหน่อย. เลือกบริเวณที่จะฝากรอยจูบ. เปิดปากนิดนึง แล้วย้ำลงไปที่ผิว. ดูดที่ผิวหนัง. ค่อยๆ ถอนรอยจูบอย่างแผ่วเบา. รอสักพักให้รอยจูบค่อยๆ ชัดขึ้น. ทำให้รอยจูบชัดขึ้น (แล้วแต่ความชอบ). ถ้าคนรักขอให้คุณหยุด จงหยุด.
https://www.wikihow.com/Give-Someone-a-Hickey https://www.wikihow.com/Give-Someone-a-Hickey https://www.wikihow.com/Give-Someone-a-Hickey
Understanding Hickeys Hiding a Hickey Making Your Mark